# data[].attributes.attachment_link.title
VAISIAI. Mokomės pažinti vaisius | Toys box movies

# data[].attributes.attachment_link.title
DARŽOVĖS. Mokomės pažinti daržoves | Toys box movies

# data[].attributes.attachment_link.readable_text
Žaidimas darželinukams – „Daržovės aukštai ar žemai“

Šis žaidimas padės jūsų vaikui išmokti rūšiuoti, skirstyti daržoves.

Jūsų pasirinktas daržoves išdėliokite aplinkoje, kur vaikas gerai jas matytų.

Aptarkite kaip kiekviena daržovė auga.

Tuomet leiskite vaikui surūšiuoti daržoves pagal tai, kaip jos auga.

Tas daržovės, kurios auga virš žemės (aukštai), vaikas turėtų sudėti į vieną krūvą, o tas, kurios auga po žeme (žemai) – į kitą.

Variacija: Taip pat galite leisti vaikui  daržoves surūšiuoti pagal jų dydį, spalvą.

Žaidimas: lavinkite skonį ir praleiskite laiko kartu

Produktų skonis dažnai būna užgožiamas įvairių prieskonių ir padažų. Lavinamas skonis suteikia daugiau malonumo valgymo metu. Mūsų skonio receptoriai gali būti ugdomi ir tikrai įmanoma daryti tai žaismingai visai šeimai kartu leidžiant laiką prie stalo.

Susipjaustykite vienodo dydžio gabalėliais įvairių produktų.

Jei vaikai mažesni, galite rinktis ir iš skirtingų produktų grupių ir prašyti, kad jie pasakytų tai rūgštu, saldu, kartu ar pan.

Jei žaidžia vyresni, tuomet rinkitės vienarūšius produktus, pavyzdžiui, daržoves.

Sudedama daug įvairių gabalėlių.

Vienam iš šeimos narių uždengiamos akys ir duodama ragauti skirtingi gabalėliai. Žaidėjas turi pasakyti ką valgo.

Kas gerai apibūdina – tas gauna tašką.

Kas daugiau pasako, tas laimi daugiau taškų.

Jei tik vaikas ragauja – gali gauti nedidelį prizą lipdukų ar muilo burbulų. Tik tai negali būti maistas.

Žaidimą galima kartoti vis kitomis variacijomis – tik pradėkite ir fantazijai nebus ribų.

Daržovių sriubos žaidimas

Daržovių sriubos žaidimas yra grupinis žaidimas, kuris lavina vaikų atmintį bei skatina pažinti daržoves. Kuo daugiau sąlyčio su daržovėmis tuo didesnė tikimybė, kad vaikas jas valgys.

Pasiruoškite didelį puodą.

Visi vaikai ar šeima susirenka aplink puodą.

Vedantysis pasako vaikams, kad ketina virti daržovių sriubą, kepti daržovių apkepą ir jums reikės jų pagalbos.

Pakaitomis, kiekvienas vaikas turi apsimesti, kad meta daržoves į puodą.

Sunkioji šio žaidimo dalis yra ta, kad kai ateina tavo eilė mesti daržovę į puodą, tu turi prisiminti visas daržoves, kurios jau yra puode, ir pridėti naują daržovę.

Pavyzdys: puode jau yra morkos, žirniai, pomidorai ir jūs norite įdėto svogūnų. Jūs turite pasakyti: ,,Šiandien mes verdame daržovių sriubą ir į ją mes dedame morkas, žirnius, pomidorus ir tuomet sakote svogūnus.“

Tęskite tiek, kiek sugebate ir kol tęsiasi vaikų susidomėjimas.

Variacija: Paprastesnė šio žaidimo versija būtų tiesiog leisti kiekvienam vaikui sušukti daržovių pavadinimus, ir tiesiog ,,įmesti“ jas į puodą. Taip pat galite naudoti pieštų daržovių korteles.

Vaikas nevalgo normalaus maisto: ką daryti?

Įvertinimas: 5.00 iš 5 (viso įvertinimų: 1)

Daržovių judėjimo žaidimas

Žaidimas darželinukams – „Daržovių judėjimo žaidimas“ labai smagus, judrus žaidimas, skatinantis daržovių valgymą. Šiame žaidime, vaikai daro paprastus rankų judesius, kol jūs dainuojate šią dainą:

,,Daržovių sriubos daina“

Šitaip mes plauname savo daržoves,
Plauname savo daržoves, plauname savo daržoves.
Šitaip mes plauname savo daržoves,
Labai anksti ryte.

Kartokite su kitomis eilutėmis:

Šitaip mes nulupame daržovių žievelę.
Šitaip mes pjaustome savo daržoves.
Šitaip mes sudedame savo daržoves.
Šitaip mes išmaišome savo daržoves.
Šitaip mes patiekiame savo daržoves.
Šitaip mes valgome savo daržoves.

Žaidimai vaikams – daržovių spalvos

Žaidimas vaikams – „Daržovių spalvų suderinimas“ yra ugdantis spalvų ir daržovių pažinimą.

Gali žaisti 1-5 vaikai.

Reikės penkių spalvų kartono ar veltinio. Jį panaudokite iškirpdami po dvi vienos spalvos daržoves, Galite naudoti ir daržovių nuotraukas ar paveikslėlius.

Jas išdėstykite ant stalo ar prisekite prie lentos, jas sumaišę. Leiskite vaikams po vieną prieiti ir išrinkti vienos tinkamos spalvos daržoves, t.y. jas suporuoti.

Daržovių įvairovės pavyzdys:
Raudona – pomidorai ir burokėlis
Žalia – šparaginės pupelės ir kopūstas
Geltona – kukurūzai ir geltona paprika
Oranžinė – morka ir moliūgas
Balta – svogūnai ir bulvės

Įvairovei galite papildyti ir vaisiais, taip pat galite pagaminti ne dvi, o iki penkių vienos spalvos daržovių bei vaisių.

Pratęsimas: Panaudokite daržovių formas ir kitiems žaidimams, pvz.: daržovių įvardinimui ar skaičiavimui. Pamatysite, kaip smagiai pralėks laikas.

Žaidimai prie stalo: įvardink daržovę

Rekomenduoju kuo daugiau žaidimų žaisti su daržovėmis. Kuo vaikas jas labiau pažįsta, tuo labiau yra linkęs jas valgyti, pamatęs savo lėkštėje.

Žaidimą prie stalo – „įvardink daržovę“ galima žaisti su vienu vaiku arba nedidele vaikų grupe.

Pasistatome stalą ir ant jo išdėlioti 4 ar 5 sezonines daržoves.

Kiekvienas vaikas ateina prie stalo, paima vieną daržovę ir įvardina jos pavadinimą, spalvą, apibūdina kuo skiriasi nuo kitų daržovių. Pasako ar yra valgęs ir kaip paruošta jam labiausiai patiko.

Kitas vaikas tą patį papasakoja apie kitą daržovę.

Paįvairinimui didesniems vaikams: Daržovės sudedamos į nepermatomą maišą. Vaikas turi pagriebti vieną daržovę. Prieš ją išimdamas iš maišo turi pasakyti daržovės pavadinimą ir spalvą jos nematydamas, tik liesdamas.

Linksmo ir prasmingo laiko!

Taip pat skaitykite:

# data[].attributes.attachment_link.title
Žaidimai vaikams su daržovėmis | Vaikų mityba

# data[].attributes.attachment_link.description
Kuo vaikas labiau pažįsta daržoves, tuo labiau yra linkęs jas valgyti. Tam padės įvairūs žaidimai skirti vaikams. Išbandykite.

# data[].attributes.attachment_link.authors[].name
SmartKinderTV - Filmukai vaikams lietuviškai

# data[].attributes.attachment_link.title
✅ Vaisiai, uogos, daržovės | SmartkinderTV | Filmukai vaikams lietuviškai

# data[].attributes.attachment_link.description
Paveikslėlį nustumk prie vaisių arba daržovių

# data[].attributes.attachment_link.title
Šakninės daržovės - jigsaw puzzle (15 pieces)